
Na osnovu člana 111. Zakona o osnovnom odgoju i obrazovanju (,,Službeni glasnik Unsko-sanskog kantona", broj: 19/2023 i 20/24),  člana  8.  i  9. Kolektivnog ugovora za djelatnost predškolskog i osnovnog obrazovanja i odgoja  za  teritorij  Unsko-sanskog kantona („Službeni glasnik USK-a, broj: 11/24), Pravilnika za prijem u radni odnos u osnovnim i srednjim školama Unsko-sanskog kantona  („Službeni glasnik Unsko-sanskog kantona, broj: 29/21), Saglasnosti za raspisivanje konkursa Ministarstva obrazovanja, nauke, kulture i sporta USK-a broj: 10-34-9765-2/26 od 16.09.2026.godine i Odluke Školskog odbora broj: 603/26 od 25.09.2026.godine,  JU OŠ „Jezerski“ raspisuje:
K O N K U R S
za prijem radnika u radni odnos 

	Redni broj
	
Radno mjesto
	
Broj sati 
	
Vrijeme angažiranja 

	1. 
	Nastavnik muzičke kulture
	7 sati
	na neodređeno radno vrijeme

	2. 
	Radnik na održavanju higijene
	1 izvršilac
	na neodređeno radno vrijeme

	3. 
	Psiholog, psiholog-pedagog
	50% norme
	na neodređeno radno vrijeme



OPIS POSLOVA: 
Opis poslova za pozicije broj 1: Nastavnici organizuju i izvode nastavu prema nastavnom planu i programu, izrađuju prilagođeni plan i program za djecu s teškoćama u razvoju, pripremaju i ocjenjuju školske pismene zadatke i pismene ispite, organizuju i održavaju konsultacije učenika u izradi domaćih zadataka, održavaju popravne ispite, potiču i pomažu vanastavne aktivnosti učenika, organizuju i provode takmičenja učenika prema planu i programu škole, pripremaju izvještaj o radu odjeljenja u kojem je razredni starješina i vode razrednu administraciju, rade na svom stručnom i pedagoško-metodskom usavršavanju, učestvuju u radu stručnih i drugih organa škole, surađuju sa roditeljima učenika, obavljaju i druge poslove određene Zakonom, Pedagoškim standardima, Pravilima i drugim općim aktima škole po nalogu direktora.
Opis poslova za poziciju broj 2: 
Redovno održava higijenu i brine o optimalanim higijenskim uvjetima za rad u svim prostorima škole koji se koriste i održavaju; vrši dezinfekciju i higijenski zadovoljavajuće održavanje prostora i opreme; redovno čisti i održava školsko dvorište; brine o čuvanju inventara i opreme u prostorima u kojima održava higijenu; evidentira i obavezno obavještava neposredne rukovodioce o eventualnim štetama počinjenim u prostorima u kojima održava higijenu; odgovara za počinjenu štetu u radnom vremenu u prostorima u kojima održava higijenu, a o čemu je obavijestio neposrednog rukovodioca; njeguje cvijeće i drugo hortikulturno uređenje u prostorima u kojima održava higijenu; u saradnji sa domarom u periodima raspusta za učenike obavlja određene poslove na generalnom detaljnom održavanju i čišćenju prostora u kojima održava higijenu; prema potrebi obavlja poslove dostave i donošenja pošte, kako interne u krugu škole (odluke, rješenja i slično), tako i eksterne van škole (dopisi, pošta za školu i slično); sarađuje s nastavnicima, stručnim saradnicima i ostalim radnicima škole; obavlja i druge poslove utvrđene propisima, općim aktima škole i prema nalogu direktora ili neposrednog rukovodioca, u skladu sa kompetencijama.
Opis poslova za radno mjesto pod rednim brojem 3: 
Psiholog u odgojno-obrazovnoj ustanovi je stručni saradnik, član nastavnog osoblja koji primjenjuje stečena znanja i vještina iz fundamentalnih i primijenjenih oblasti psihologije, a primarno iz školske, razvojne i socijalne psihologije. Psiholog ustanove primjenom teorijskih i praktičnih saznanja psihologije kao nauke doprinosi ostvarenju i unapređenju odgojno-obrazovnog rada u ustanovi u skladu sa ciljevima i principima odgoja i obrazovanja i standardima postignuća učenika i djece definisanih Zakonom o osnovnom odgoju i obrazovanju. Težište rada psihologa usmjereno je ka prepoznavanju, razumijevanju i objašnjenju djetetovih / učenikovih potreba i ponašanja u neposrednom radu (s učenicima, nastavnicima i roditeljima) te pružanju različitih vidova psihološke podrške u optimizaciji djetetovih / učenikovih stanja i ponašanja.

OPĆI UVJETI ZA IZBOR NA UPRAŽNJENA RADNA MJESTA:
a) da je državljanin BiH;
b) da je stariji od 18 godina;
c) da ima odgovarajuću diplomu, odnosno stepen stručne spreme utvrđen Nastavnim planom i programom za osnovne škole ili Pedagoškim standardima i normativima za osnovno obrazovanje;
d) da je zdravstveno sposoban za obavljanje poslova određenih za to radno mjesto;
e) da nije obuhvaćen odredbom člana IX.1. Ustava BiH;
f) da nije osuđen za krivično djelo koje ga, s obzirom na prirodu krivičnog djela, čini nesigurnim ili na drugi način nepodobnim za rad s djecom;
g) da se protiv njega ne vodi krivični postupak;
Lica koja su rođena poslije 1980. godine nisu dužna podnositi dokaze o ispunjavanju uvjeta iz tačke e).

POSEBNI UVJETI:
Za pozicije broj od 1.: Završena viša (VI) ili visoka školska sprema (VII) nastavničkog smjera (prema poziciji na koju se konkuriše), odnosno I, II i III ciklus bolonjskog visokoobrazovnog procesa na nastavničkom fakultetu ili drugih fakulteta koji u skladu sa studijskim programom u svom Nastavnom planu i programu izučavaju nastavničke sadržaje.
Za poziciju broj 2: završena osnovna ili srednja škola.
Za poziciju broj 3:  VII stepen stručne spreme - zvanje diplomirani psiholog, diplomirani pedagog-psiholog ili ekvivalent; I ili II ciklus studija psihologije (300 ECTS) - zvanje magistar/master psihologije; I ciklus studija u inozemstvu na akreditovanoj visokoškolskoj ustanovi (koja se nalazi u zvaničnoj evidenciji ENIC/NARIC mreže) za koji je proveden postupak priznavanja inostranih visokoškolskih kvalifikacija od strane javnih univerziteta u Bosni i Hercegovini za sticanje odgovarajuće visokoškolske kvalifikacije prvog ciklusa visokog obrazovanja.

UZ PRIJAVU KANDIDATI  SU DUŽNI PRILOZITI  DOKAZE  O ISPUNJAVANJU  PROPISANIH UVJETA:

1) svojeručno potpisana pisana prijava na konkurs sa kratkom biografijom, kontakt podacima kandidata, tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs,
2) diploma/svjedodžba o stečenoj stručnoj spremi ili akademskom zvanju, ovjerena kopija,
3) izvod iz matične knjige rođenih, original ili ovjerena kopija,
4) uvjerenje o državljanstvu (ne starije od 6 mjeseci), od dana objavljivanja konkursa,
5) ovjerena izjava kod nadležnog organa da nije otpušten iz državne službe kao rezultat  disciplinske mjere na bilo kojem nivou vlasti u BiH,
6) druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta,
7) Rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.
U  SLUČAJU  POTREBE PRIMJENE ČLANA 11., stav  (5) i  (6) Pravilnika  za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj:29/21) kandidati su dužni dostaviti dodatnu dokumentaciju:
1) Uvjerenje o dužini radnog iskustva na poslovima radnog mjesta za koje konkuriše  (uvjerenje poslodavca kod kojeg  je kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme.
2) Kandidati koji su obuhvaćeni Zakonom o dopunskim pravima branioca  i članova njihovih porodica Unsko-sanskog kantona  dužni  su  dostaviti  rješenje nadležnog organa o pripadajućim pravima koje glase na njihovo ime. 

Dokumentacija koja se podnosi uz prijavu mora biti u originalu ili u ovjerenoj kopiji i ne može biti starija od 6 mjeseci.

Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj: 29/21), u daljem  tekstu: ,,Pravilnik"

Komisija za izbor nastavnika i stručnih saradnika, Komisija za izbor sekretara i knjigovođe i Komisija za izbor pomoćno-tehničkog osoblja obavit će postupak  izbora  kandidata  koji  ispunjavaju  uvjete konkursa. O terminu postupka izbora  kandidati će biti obavješteni putem telefona, a  lista  kandidata se objavljuje i na oglasnoj table škole. Za kandidate koji se ne odazovu pozivu, u datom zakonskom roku prijave se neće razmatrati. Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole.

Konkurs ostaje otvoren 8 (osam) dana od dana objavljivanja u dnevnim/sedmičnim novinama.“

Nepotpune, neuredne i neblagovremene prijave neće se uzimati u razmatranje.

Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje o nekažnjavanju  koje izdaje Ministarstvo unutrašnjih poslova prema mjestu rođenja osobe.

Za dodatna obavještenja i informacije u vezi konkursa možete kontaktirati školu /sekretara  na broj: 037-481-063

Prijave sa potrebnom dokumentacijom dostaviti u roku od  8 (osam) dana od objave javnog  konkursa Komisiji,  u zatvorenoj  koverti  putem  pošte, preporučeno na adresu 
Prijava na konkurs:

JU Osnovna škola "Jezerski",
Jezerski 60,
77241 Jezerski, Bosanska Krupa
sa naznakom „NE OTVARAJ - PRIJAVA NA JAVNI KONKURS".
                                                                                              Direktor škole,
                                                                                           Hadis Harčević, prof


Jezerski bb., 77 241 Jezerski
Tel/fax: +387 37 481 – 063
e-mail: osjezerski@hotmail.com

